 Haddaba, marxalada nabada iyo dawlad beeleedka ay ku heshiiyeen reer Somaliland iyadoo tixgelinteeda ay lahayd, ayaa haddana aan marnaba la barbar-dhigi Karin waxa ay ku kasbadeen hanaan-qaadka dimuqraadiga ah ee uu haatan dalku ku socdo, waxaana kor-u-kacay dooda iyo hadal-haynta Somaliland ee beesha caalamka oo ah ha laga caawiyo xaga horumarinta gaar ahaana wadamada sida gaarka ah u daneeya dimuqraadiyada in lagu fidiyo adduunka. 